Rettens dom (Ottende Afdeling) af 10. november 2021 –

Sasol Germany m.fl. mod Kommissionen

(Sag T-661/19)

»REACH – særligt problematiske stoffer – udarbejdelse af en liste over stoffer, der er identificeret med henblik på senere at blive optaget i bilag XIV til forordning (EF) nr. 1907/2006 – afgørelse, der identificerer stoffet 4-tert-butylphenol som et stof, der opfylder kriterierne for optagelse på listen – artikel 57 i forordning (EF) nr. 1907/2006 – fremgangsmåde angående bevisers beviskraft – åbenbart urigtigt skøn – proportionalitet«

1. Tilnærmelse af lovgivningerne – registrering, vurdering og godkendelse af kemikalier – REACH-forordningen – særligt problematiske stoffer – identifikationsprocedure – fastlæggelse af, i hvilken grad et stof er problematisk – hensyntagen til oplysninger om eksponering af mennesker, som afspejler de risikohåndteringsforanstaltninger, der er indført – lovlighed [Europa-Parlamentets og Rådets forordning nr. 1907/2006, art. 57, litra a)-f), og bilag I og XV] (jf. præmis 34, 53, 56, 58, 94, 95, 122 og 123)

2. Tilnærmelse af lovgivningerne – registrering, vurdering og godkendelse af kemikalier – REACH-forordningen – særligt problematiske stoffer – identifikationsprocedure – stoffer med hormonforstyrrende egenskaber, der kan have alvorlige virkninger på miljøet – fremgangsmåde angående bevisers beviskraft – vægtning af dataene i forhold til deres videnskabelige pålidelighed – overholdelse af princippet om videnskabelig topkvalitet [Europa-Parlamentets og Rådets forordning nr. 1907/2006, art. 57, litra f)] (jf. præmis 35, 40, 43 og 45)

3. Tilnærmelse af lovgivningerne – registrering, vurdering og godkendelse af kemikalier – REACH-forordningen – særligt problematiske stoffer – identifikationsprocedure – Unionens myndigheders skønsbeføjelse – rækkevidde – domstolsprøvelse – grænser (Europa-Parlamentets og Rådets forordning nr. 1907/2006, art. 57 og 59) (jf. præmis 52 og 132)

4. Tilnærmelse af lovgivningerne – registrering, vurdering og godkendelse af kemikalier – REACH-forordningen – særligt problematiske stoffer – identifikationsprocedure – afgørelse fra Det Europæiske Kemikalieagentur (ECHA) om at identificere 4-tert-butylphenol som et særligt problematisk stof – tilsidesættelse af proportionalitetsprincippet – foreligger ikke (Europa-Parlamentets og Rådets forordning nr. 1907/2006, 16. betragtning og art. 1, stk. 1, art. 14, stk. 6, og art. 59 samt bilag XV) (jf. præmis 140, 141, 144, 145 og 158-160)

5. Tilnærmelse af lovgivningerne – registrering, vurdering og godkendelse af kemikalier – REACH-forordningen – særligt problematiske stoffer – identifikationsprocedure – særskilt og selvstændig karakter i forhold til vurderingsproceduren (Europa-Parlamentets og Rådets forordning nr. 1907/2006, 19.-21. og 69. betragtning og art. 14, art. 44-48 og art. 59) (jf. præmis 143)

Angående

Søgsmål støttet på artikel 263 TEUF med påstand om annullation af Kommissionens gennemførelsesafgørelse (EU) 2019/1194 af 5. juli 2019 om identifikation af 4-tert-butylphenol (PTBP) som et særligt problematisk stof i henhold til artikel 57, litra f), i Europa-Parlamentets og Rådets forordning (EF) nr. 1907/2006 (EUT 2019, L 187, s. 41).

Konklusion

1) Europa-Kommissionen frifindes.

2) Sasol Germany GmbH, SI Group – Béthune og BASF SE bærer hver deres egne omkostninger og betaler de af Kommissionen afholdte omkostninger.